উপজেলা - Wikipedia

# উপজেলা

### উইকিপিডিয়া, মুক্ত বিশ্বকোষ থেকে

উপজেলা হচ্ছে বাংলাদেশের প্রশাসনিক ব্যবস্থায় একটি গুরুত্বপূর্ণ একক। কয়েকটি গ্রাম বা ইউনিয়ন মিলে একটি উপজেলা গঠিত হয় এবং কয়েকটি উপজেলা নিয়ে একটি জেলা গঠিত হয়। বর্তমানে বাংলাদেশের ৬টি বিভাগের অন্তর্গত ৬৪টি জেলায় মোট ৪৬৫টি উপজেলা রয়েছে। [১]

১৯৮২ সালের ৭ই নভেম্বর স্থানীয় সরকার (উপজেলা পরিষদ ও উপজেলা পুণর্গঠন) অধ্যাদেশ ১৯৮২ বলে প্রথমে উন্নীত থানা পরিষদ গঠন করা হয় এবং থানা পর্যায়ে বিকেন্দ্রীভূত প্রশাসনিক ব্যবস্থা প্রবর্তন করা হয়। পরবর্তীতে উন্নীত থানা পরিষদকে উপজেলা পরিষদে রূপান্তরিত করা হয়। এ সময়ে বাংলাদেশের প্রায় সমস্ত উপজেলাকে পূর্ণাঙ্গ প্রশাসনিক কেন্দ্রে রূপ দেয়া হয়। এই অধ্যাদেশটি ১৯৯১ সালে বাতিল করা হয়। পরবর্তীতে ১৯৯৮ সালে জাতীয় সংসদে উপজেলা অধ্যাদেশ ১৯৯৮ পাস করে পুনরায় উপজেলা ব্যবস্থা প্রণয়ন করা হয়। কার্যালয় আদেশের মাধ্যমে ১ ফেব্রুয়ারী ১৯৯৮ থেকে এই অধ্যাদেশ কার্যকরী হয়।[২]

উপজেলা পরিষদ একটি উপজেলার প্রশাসনিক দায়িত্বে থাকে।

## [সম্পাদনা করুন] উপজেলা পরিষদ

এই বিষয়ে মূল নিবন্ধের জন্য দেখুন: উপজেলা পরিষদ

### [সম্পাদনা করুন] গঠন[৩]

- উপজেলার প্রাপ্তবয়স্ক ভোটারদের প্রত্যক্ষ ভোটে নির্বাচিত একজন চেয়ারম্যান।
- উপজেলার আওতাধীন ইউনিয়ন পরিষদ ও পৌরসভার (যদি থাকে) চেয়ারম্যানগণ উপজেলা পরিষদের নির্বাচিত প্রতিনিধি হিসেবে থাকেন।
- ইউনিয়ন/পৌরসভার মোট সদস্যসংখ্যার এক তৃতীয়াংশ মহিলা আসনের জন্য বরাদ্দ থাকে এবং ইউনিয়ন/পৌরসভার মহিলা সদস্যগণ নিজেদের মধ্য থেকে এই সদস্য নির্বাচন করেন।

### [সম্পাদনা করুন] মেয়াদকাল[৪]

উপজেলা পরিষদের মেয়াদকাল মিটিংএর দিন থেকে ৫ বছর। সরকার কর্তৃক মনোনীত একজন সরকারী কর্মকর্তা বা উপজেলা নির্বাহী অফিসার (ইউ এন ও) এই পরিষদের সচিব হিসেবে সমস্ত নির্বাহী দায়িত্ব পালন করেন।

### [সম্পাদনা করুন] স্ট্যান্ডিং কমিটি[৫]

সুষ্ঠুভাবে কার্যক্রম পরিচালনার নিমিত্তে উপজেলা পরিষদ ৭টি বিষয়ে স্ট্যান্ডিং কমিটি গঠন করে। এগুলো হলো

- আইন শৃঙ্খলা রক্ষা
- স্বাস্থ্য ও পরিবার পরিকল্পনা
- কৃষি, সেচ ও পরিবেশ
- শিক্ষা
- সমাজ কল্যান, নারী ও শিশু উন্নয়ন
- যোগাযোগ ও অবকাঠামো উন্নয়ন।

### [সম্পাদনা করুন] কার্যক্রম[৬]

উপজেলা পর্যায়ের সমস্ত কার্যাবলীকে মূলতঃ সংরক্ষিত ও হস্তান্তরিত এই দুইভাগে ভাগ করা হয়। সংরক্ষিত দায়িত্বের মধ্যে আইন শৃঙ্খলা রক্ষা, দেওয়ানী ও ফৌজদারী বিচার, রাজস্ব প্রশাসন নিয়ন্ত্রণ, প্রয়োজনীয় দ্রব্যাদি সরবরাহ, বৃহৎ শিল্প, খনন কার্য এবং খনিজ সম্পদের উন্নয়ন ইত্যাদি দায়িত্ব অন্যতম।

অন্যদিকে হস্তান্তরিত দায়িত্বের মধ্যে পঞ্চবার্ষিক পরিকল্পনা ও উন্নয়ন পরিকল্পনা প্রণয়ন ও বাস্তবায়ন, আন্তঃ উপজেলা সড়ক নির্মাণ ও সংরক্ষণ, কৃষি সম্প্রসারণ ও কৃষি উপকরণ সরবরাহ ও সেচ ব্যবস্থা, স্বাস্থ্য ও পরিবার পরিকল্পনা সেবা ব্যবস্থা নিশ্চিতকরণ, বিশুদ্ধ খাবার পানি সরবরাহ নিশ্চিতকরণ ও পয়ঃ নিষ্কাশন ব্যবস্থা প্রণয়ন ইত্যাদি কার্যক্রম অন্তর্ভুক্ত।

এই নিবন্ধটি অসম্পূর্ণ। আপনি চাইলে এটিকে সমৃদ্ধ করতে পারেন।

## [সম্পাদনা করুন] তথ্যসূত্র

1. ↑ http://www.lgd.gov.bd/html/upazilafunctions.html বাংলাদেশ সরকারের স্থানীয় সরকার বিভাগের ওয়েবসাইট, Upazila Function, প্রথম লাইন
2. ↑ http://www.lgd.gov.bd/html/upazilastructure.html বাংলাদেশ সরকারের স্থানীয় সরকার বিভাগের ওয়েবসাইট, Introduction section
3. ↑ http://www.lgd.gov.bd/html/upazilastructure.html বাংলাদেশ সরকারের স্থানীয় সরকার বিভাগের ওয়েবসাইট, Body of Upazila section
4. ↑ http://www.lgd.gov.bd/html/upazilastructure.html বাংলাদেশ সরকারের স্থানীয় সরকার বিভাগের ওয়েবসাইট, Period of Upazila parishad section
5. ↑ http://www.lgd.gov.bd/html/upazilastructure.html বাংলাদেশ সরকারের স্থানীয় সরকার বিভাগের ওয়েবসাইট, Standing Committees section
6. ↑ http://www.lgd.gov.bd/html/upazilafunctions.html বাংলাদেশ সরকারের স্থানীয় সরকার বিভাগের ওয়েবসাইট, Upazila Function

'http://bn.wikipedia.org../../../%E0%A6%89/%E0%A6%AA/%E0%A6%9C/%E0%A6%89%E0%A6%AA%E0%A6%9C%E0%A7%87%E0%A6%B2%E0%A6%BE.html' থেকে আনীত

Categories: বাংলাদেশ | অসম্পূর্ণ

##### Views

- নিবন্ধ
- আলোচনা
- বর্তমান সংশোধন

##### অনুসন্ধান